**UNIUNEA NAŢIONALĂ A BAROURILOR DIN ROMÂNIA**

***Comisia Permanentă***

**DECIZIA Nr. 259/23 ianuarie 2025**

**privind modificarea numărului de ore alocate disciplinelor de drept european în planul de formare inițială al I.N.P.P.A.**

 În conformitate cu prevederile art. 67 alin. (3) din Legea nr. 51/1995 și ale art. 14 lit. f) din Statutul Institutului Național pentru Pregătirea și Perfecționarea Avocaților (I.N.P.P.A.),

Având în vedere exigențele realizării unei adecvate pregătiri profesionale inițiale a avocaților în domeniul disciplinelor de drept european,

Constatând că la nivel european exista preocupări în sensul uniformizării curriculei institutelor de formare inițială a avocaților în domeniul dreptului european și că, în consecință, este necesară majorarea numărului de ore alocate prin planul de formare inițială disciplinelor de drept european,

Comisia Permanentă a U.N.B.R., întrunită în ședința din ***23 ianuarie 2025***, a adoptat următoarea

**DECIZIE:**

**Art. 1.** – Se majorează numărul de ore alocate prin planul de formare inițială disciplinelor de drept european (Dreptul Uniunii Europene, Dreptul european al drepturilor omului, Dreptul european al muncii, respectiv Dreptul european al consumului – CT Timișoara) de la 8 ore la 10 ore.

**Art. 2.** – Față de prevederile art. 1, se modifică corespunzător planul de formare inițială aplicabil în sistemul I.N.P.P.A.

**Art. 3.** - Modificările prevăzute prin prezenta decizie se aplică cu începere din ciclul de formare inițială 2025.

**Art. 4.** – Prezenta decizie se comunică tuturor structurilor teritoriale ale I.N.P.P.A. și se publică pe pagina web a U.N.B.R., a structurii centrale a I.N.P.P.A. și a centrelor teritoriale ale I.N.P.P.A.

**COMISIA PERMANENTĂ A UNIUNII NAȚIONALE A BAROURILOR DIN ROMÂNIA**